Document ID: 31986R2811

Komisijas Regula (EEK) Nr. 2811/86
(1986. gada 11. septembris),
ar ko groza Regulas (EEK) Nr. 1665/72, (EEK) Nr. 3083/73, (EEK) Nr. 1546/75, (EEK) Nr. 2514/78 un Regulu (EEK) Nr. 1117/79 attiecībā uz sēklu nozari
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Spānijas un Portugāles Pievienošanās aktu,
ņemot vērā Padomes 1971. gada 26. oktobra Regulu (EEK) Nr. 2358/71 par sēklu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1355/86 [2], un jo īpaši tās 3. panta 5. punktu, 3.a panta 4. punktu, 4. panta 2. punktu, 6. panta 5. punktu un 9. pantu,
ņemot vērā Padomes 1985. gada 11. jūnija Regulu (EEK) Nr. 1676/85 par norēķinu vienības vērtību un konversijas likmēm, ko piemēro kopējās lauksaimniecības politikas mērķiem [3], un jo īpaši tās 5. pantu,
tā kā ar Padomes Regulu (EEK) Nr. 1355/86 groza Regulu (EEK) Nr. 2358/71, pievienojot produktiem, kurus reglamentē ar sēklu tirgus kopīgo organizāciju, sorgo hibrīda sēklas materiālu un uz minēto produktu attiecinot salīdzināmo cenu sistēmu, kuru piemēro kukurūzas hibrīdam;
tā kā, pamatojoties uz Pievienošanās akta 106. un 300. pantu, Regulas (EEK) Nr. 2358/71 3. pantā minētā palīdzība ir jāpiešķir Spānijā un Portugālē saražotajām sēklām; tā kā būtu jānosaka noteicošā diena attiecībā uz atbalstu, kas saistīts ar 1985./86. tirdzniecības gadu; tā kā 1986. gada 1. marts ir jāuzskata par datumu, kas ir noteicošā diena; tā kā Padomes 1986. gada 25. februāra Regulā (EEK) Nr. 465/86, kas nosaka atbalsta summas, kuras 1985./86., 1986./87. un 1987./88. tirdzniecības gadā Spānijā un Portugālē tika piemērotas sēklām [4], nebija paredzēta atbalsta attiecībā uz sēklām, kas ievāktas Portugālē 1985./86. tirdzniecības gada laikā;
tā kā Padomes 1968. gada 30. jūlija Regulu (EEK) Nr. 1134/68, ar ko paredzēti ieviešanas noteikumi Regulai (EEK) Nr. 653/68 par nosacījumiem izmaiņām norēķinu vienības vērtībā, ko izmanto kopējā lauksaimniecības politikā [5], atcēla ar Regulu (EEK) Nr. 1675/85;
tā kā tādēļ būtu jāgroza šādas Komisijas regulas:
- 1972. gada 28. jūlija Regula (EEK) Nr. 1665/72 par sīki izstrādātiem noteikumiem, kas nosaka piedāvājuma robežas franko cenu un kompensācijas maksājumu noteikšanu par kukurūzas hibrīda sēklas materiālu [6],
- 1973. gada 14. novembra Regula (EEK) Nr. 3083/73 par tās informācijas paziņošanu, kas vajadzīga, lai ieviestu Regulu (EEK) Nr. 2358/71 par sēklu tirgus kopīgo organizāciju [7], kurā jaunākie grozījumi izdarīti ar Regulu (EEK) Nr. 1377/79 [8],
- 1975. gada 18. jūnija Regula (EEK) Nr. 1546/75, ar ko definē brīdi, kurā ir jāizmaksā atbalsts attiecībā uz sēklām [9],
- 1978. gada 26. oktobra Regula (EEK) Nr. 2514/78 par sēklu ražošanas, kas veikta valstīs, kuras nav dalībvalstis, līgumu reģistrāciju dalībvalstīs [10],
- 1979. gada 6. jūnija Regula (EEK) Nr. 1117/79, ar ko norādīti sēklu produkti, uz kuriem attiecas importa licenču sistēma [11],
tā kā šajā regulā paredzētie pasākumi ir saskaņā ar Sēklu pārvaldības komitejas atzinumu,
IR PIEŅĒMUSI ŠO REGULU.
1. pants
1. Ar šo Regulu (EEK) Nr. 1665/72 groza šādi:
1.1. Regulas nosaukumā pēc vārdiem
"attiecībā uz kukurūzas hibrīda sēklas materiālu"
pievieno šādu tekstu:
"un sorgo hibrīda sēklas materiālu".
1.2. Regulas 4. pantā pēc vārdiem
"kukurūzas hibrīds"
pievieno šādu tekstu:
"un sorgo hibrīds".
2. Ar šo Regulu (EEK) Nr. 3083/73 groza šādi:
2.1. Vienīgajā pantā pēc
"kukurūzas hibrīda sēklas materiāls"
pievieno šādu tekstu:
"un sorgo hibrīda sēklas materiāls".
2.2. Pielikuma 10. un 11. punktā pēc "kukurūzas hibrīds" pievieno šādu tekstu: attiecīgi "un attiecībā uz sorgo hibrīdu" un "un sorgo hibrīda".
2.3. Regulas 9. piezīmes pirmajā ievilkumā pēc
"kukurūzas hibrīds"
pievieno šādu tekstu:
"un sorgo hibrīds".
3. Ar šo Regulas (EEK) Nr. 1546/75 1. pantu aizstāj ar šādu:
"1. pants
Tiek uzskatīts, ka brīdis Regulas (EEK) Nr. 1676/85 5. panta nozīmē, kurā ir jāizmaksā atbalsts attiecībā uz sēklām, ir tā gada 1. augustā, kurš seko pēc katra tirdzniecības gada sākuma. Tomēr uzskata, ka attiecībā uz 1985./86. gadu brīdis, kad ir jāizmaksā atbalsts attiecībā uz sēklām, kuras novāktas Spānijā, ir 1986. gada 1. martā."
4. Ar šo Regulas (EEK) Nr. 2514/78 pielikuma 7. punktam pievieno šādu tekstu:
"un sorgo hibrīds"
.
5. Regulas (EEK) Nr. 1117/79 1. pantā ietvertā tabulu papildina šādi:
"10.07 | C.Sorgo: |
| I.Hibrīdu sēklas materiāls." |
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1986. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 1986. gada 11. septembrī

Labels: 17
6